Diari Oficial de la Generalitat Valenciana


Sumari del DOGV 7497, del 01-04-2015 (2015/2680)

Notificació de la sentència dictada en el procediment ordinari número 1287/2007.
--------------------------------------------------------------------------------

### Dades del document

Número de DOGV
:   7497

Data del DOGV
:   01-04-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/2680


Organisme emissor
:   Jutjat de Primera Instància Número 3 de Castelló de la Plana

Tipus de document
:   Edicte

Notificació de la sentència dictada en el procediment ordinari número 1287/2007.  
 [2015/2680]  
Procediment ordinari 001287/2007  
En este procediment ordinari, seguit a instàncies de Consorci de Compensació d'Assegurances contra José Manuel Rodrigo Díaz i Ruth Segura Miravet, s'ha dictat sentència que literalment, és com seguix:  
  
  
«Sentència número 122/2014  
Castelló de la Plana, 14 de juliol de 2014  
María Teresa Vicedo Segura, magistrada del Jutjat de Primera Instància número 3 de Castelló de la Plana i partit, he vist les actuacions de Juí ordinari registrats amb el número 1287/2007, seguides a instàncies del lletrat substitut de l'advocat de l'Estat, en representació del Consorci de Compensació d'Assegurances, contra José Manuel Rodrigo Díaz i Ruth Segura Miravet, en exercici d'acció de reclamació d'una quantitat.  
  
Antecedents de fet  
Primer. Per torn de repartiment va correspondre a este Jutjat la demanda de juí ordinari interposada pel lletrat substitut de l'advocat de l'Estat, en representació del Consorci de Compensació d'Assegurances, contra José Manuel Rodrigo Díaz i Ruth Segura Miravet, en la qual sol·licitava la condemna dels demandats a pagar al Consorci de Compensació d'Assegurances la quantitat de 46.807,32 euros, interessos i costes.  
Per interlocutòria de 13 de novembre de 2007, es va admetre a tràmit la demanda, i s'acordà emplaçar als demandats perquè comparegueren i contestaren a la demanda en termini de 20 dies. Per diligència de 25 de setembre de 2013, es va acordar l'emplaçament dels demandats per edictes. Transcorregut el termini sense contestar a la demanda, es va dictar diligència d'ordenació el dia 25 de novembre de 2013, en la qual es declarava als demandats en rebel·lia i s'assenyalava com a dia per a la celebració de l'audiència prèvia el 2 de juliol de 2014. L'esmentada diligència, en compliment de l'article 497 de la Llei d'Enjudiciament Civil, es va notificar per edictes a la part demandada.  
Segon. A l'audiència prèvia únicament va comparéixer la part demandant que, després de ratificar la demanda interposada i interessar com a mitjà únic de prova la documental, va sol·licitar que les actuacions quedaren vistes per a sentència, i s'acordà en este sentit, de conformitat amb el que preveu l'article 429.8 de la Llei d'Enjudiciament Civil.  
Dispositiva  
Estime la demanda interposada pel lletrat substitut de l'advocat de l'Estat, en representació del Consorci de Compensació d'Assegurances, contra José Manuel Rodrigo Díaz i Ruth Segura Miravet, i condemne els demandats a pagar a l'actora la quantitat de 46.807,32 euros.  
  
Així mateix, es condemna a José Manuel Rodrigo Díaz i a Ruth Segura Miravet a satisfer els interessos legals de la precitada quantitat des de la data de la interpel·lació judicial, així com a pagar les costes que s'hagen pogut causar en esta instància.  
Notifiqueu a les parts esta sentència, i feu-los saber que no és ferma i que, en contra, pot interposar-se recurs d'apel·lació que, si és el cas, haurà d'interposar-se davant d'este mateix Jutjat, dins del termini de 20 dies següents al de la notificació d'esta resolució. Per a la interposició del recurs indicat serà necessari efectuar el depòsit en el compte de consignacions d'este Jutjat.  
Porteu l'original al llibre de sentència i deduïu-ne testimoniatge per a incorporar-lo a les actuacions.  
Així, esta és la meua sentència, que pronuncie i firme, María Teresa Vicedo Segura, magistrada del Jutjat de Primera Instància número 3 de Castelló de la Plana i partit.»  
  
I atés que els demandats, José Manuel Rodrigo Díaz i Ruth Segura Miravet, en parador desconegut, s'expedix el present edicte a fi que hi valga de notificació en forma.  
  
Castelló de la Plana, 20 de gener de 2015.- La secretària judicial: M.ª Carmen Terrádez Murillo.